ཆོས་ཀྱི་ཁྲི་ལ་རྒྱལ་ཚབ་ཏུ་མངའ་
གསོལ་བ་ནི། ཞབས་དྲུང་བདག་པོའི་སྤྲུལ་སྐུའི་མཚན་དངོས་མི་ཕམ་ཆོས་
ཀྱི་དབང་ཕྱུག་ཏུ་གྲགས་པ་དེ་ཉིད་ཡིན་ལ། དེ་ནི་རྗེ་མཐུ་ཆེན་དཔའ་བོའི་
ཡང་སྲིད་གསུམ་པ་ལས། གཙང་བཀྲ་ཤིས་ལྷན་པོའི་ཉེ་ཞོལ་དུ། རིགས་
ཀྱི་མངོན་མཐོ་བདག་པོ་དབང་གི་རྒྱལ་པོ་ཞེས་པའི་ཟུར་སྲས་ཞིག་ཏུ་ས་ཕོ་
སྟག་ལོར་འཁྲུངས། ཆུང་ངུ་ནས་སྔོན་གནས་རྗེས་དྲན་གྱི་གསུང་དུ་མས།
བླ་མ་རིན་པོ་ཆེ་བདུད་འཇོམས་རྡོ་རྗེའི་སྐྱེ་བར་རང་གསལ་གྱུར་ནས། རྗེ་
ཡོངས་འཛིན་དམ་པས་གཙུག་ཕུད་བཞེས་ཤིང་། མཚན་མི་ཕམ་ཆོས་ཀྱི་
དབང་ཕྱུག་ཏུ་གསོལ། དེ་སྐབས་དབུས་གཙང་དུ་དུས་འཁྲུགས་ཆེན་པོའི་
མཐར། གཞུང་དགའ་ལྡན་ཕོ་བྲང་གི་ཆུས་བསྟན་འགོ་ཚུགས་པས། ཉིད་

70
ཕྱག་ཆེན་སྔོན་འགྲོ་དང་དངོས་གཞིའི་སྐོར།
ཀྱང་འཁྲུངས་པའི་སྟབས་ཀྱི་དཔལ་ལྡན་འབྲས་སྤུངས་ཀྱི་འདུས་གྲྭར་ལོ་ཕྱེད་
གསུམ་ཙམ་བཞུགས་དགོས་བྱུང་བའི་རིང་། མཚན་ཉིད་ཀྱི་གསན་སྦྱངས་
གནང་བ་དཔྱིས་ཕྱིན་གྱུར་ནས། གསང་ཕུར་གྲྭ་སྐོར་ལ་བྱོན་ཞིང་། དེ་དང་
རྩོད་པར་
འབྲས་སྤུངས་གཉིས་ཀའི་སྟོན་བཟང་གྲགས་པ་ཅན་མང་པོ་དང་།
མཛད་པས་ཀུན་མི་སྨྲ་བའི་བརྟུལ་ཞུགས་ལ་བཀོད། ཁྱད་པར་དེ་བས་གོང་
དུ་གྱུར་པ་མེད་པར་བརྩི་བའི་རབ་འབྱམས་པ་ཆེན་པོ་མིང་ཡང་ཤཱ་རིའི་བུ་ཟེར་
བ་མཁས་དཔེར་འདྲེན་པ་ཞིག་གིས། ཉམས་དགའ་བགྲོ་གླེང་བྱེད་ཟེར་བ་
ལྟར་མཛད་པས། ཁོང་ནས་ང་ལས་ཡོན་ཏན་ལྷག་པ་མི་སྲིད་ཀྱང་། ཁྱོད་
དང་རྩོད་པ་ན་ལན་གདབ་རྒྱུ་མི་དྲན་པར་འདུག་པས། ཁྱོད་བླ་མ་དམ་པ་
ཞིག་གི་སྐྱེ་བ་ཡིན་འདུག་ཅེས་ཟེར་ནས་གུས་གུས་བྱས། ཡང་འདི་པར་ལྷ་
སར་མིག་མཐོང་མཁན་ཀུན་གྱི་གང་ཟེར་བདེན་འཛིན་བྱེད་པ་ཞིག་
གིས། ཕྱག་བཞི་ཡོད་པ་ལ་ཞབས་ས་ལ་མི་རེག་པར་འབྱོན་པར་མཐོང་ནས།
དེ་བཞིན་གཞན་ལའང་བསྒྲགས་པས། འབྲས་སྤུངས་ཀྱི་འདུས་སྡེ་རྣམས་
ཀྱིས་ཀྱང་གསན་ཏེ། སྤྲུལ་པའི་སྐ་ཞིག་ཡིན་པར་སྣང་ཟེར་ནས་མཐོང་
བཀུར་ཇེ་ཆེར་སོང་ཡང་། གོང་ས་ཆེན་པོར་བཤད་གྲྭར་བཞུགས་མི་དགོས་
པའི་དགོངས་ཞུས་མཛད་པས། ཞུ་ཚུད་ནས། བདེ་ཆེན་ཆོས་འཁོར་དུ་
ཕེབས་ཏེ། རྗེ་ཡོངས་འཛིན་དམ་པར་དབང་ཁྲིད་མན་ངག་མཐའ་དག་
གསན་ཅིང་སྒྲོ་འདོགས་ཆོད་པར་མཛད་དེ། ཕྱག་གཡོག་ཁ་ཤས་དང་བཅས་

བླ་མའི་བརྒྱུད་རིམ་དང་སྔོན་འགྲོ་
71
ཙ་རིའི་གནས་ནང་དུ་ཕེབ་ནས་སྒོམ་སྒྲུབ་ལ་ཆིག་དྲིལ་མཛད་པས། ཕྱག་རྒྱ
ཆེན་པོའི་གནས་ལུགས་ཀྱི་དོན་མངོན་དུ་གྱུར། ཞབས་སྐོར་ལ་ཐེགས་
དུས། ཅིག་ཅར་དུ་ཕྱག་རྡོར། བདུད་མགོན་བླ་མཚོར། བདུད་མགོན་ཉིད་
དང་། དམར་ནག་རཀྟ་སོགས་སུ་ཡེ་ཤེས་ཀྱི་མགོན་པོ་ཡུམ་བློན་དང་
བཅས་པ་རྣམས་ཀྱི་ཞལ་གཟིགས་ཤིང་། དངོས་གྲུབ་རྣམ་པ་གཉིས་བརྙེས།
དེ་ནས་ན་བཟའ་སྐུ་གཅེར་མིན་ཙམ་དང་། ཀོམ་སྟན་ཀ་ལི། རྐང་དུང་།
དྲྭ་ཆུང་ཙམ་ལས་གང་ཡང་མེད་པའི་བྱ་བཏང་གཙང་མ་རང་མཛད་དེ།
གནས་ཆེན་དབེན་རི་སོགས་ངེས་མེད་སྣ་ཚོགས་སུ་ཐེགས་ཤིང་། ས་གང་
གཉན། ལྷ་འདྲེ་གང་རྩུབ་རྣམས་སུ་གསང་སྤྱོད་མཛད་པས། ནང་དུ་
ཐུགས་དམ་ལ་བོགས་ཐོན་ཅིང་། ཕྱི་རོལ་དུ་དྲེགས་པའི་ལྷ་སྲིན་ཐམས་ཅད་
དམ་ལ་བཏགས་ནས་བཀའ་འབངས་སུ་ཞུགས། ཚུལ་དེའི་སྐུ་ཚེ་ཕལ་ཆེར་
འདའ་བར་མཛད་ཅིང་། སྣོད་ལྡན་རྣམས་ལ་ཞར་ཆོས་འདྲ་ཡང་བསྟན
ཏོ། །ཕྱིས་རྙིང་ཡོངས་འཛིན་དམ་པ་སྐྲ་གྲིབ་གྱི་བསྙུན་ཚུལ་གྱུར་པ་ནས།
བདེ་ཆེན་ཆོས་འཁོར་དུ་བཞུགས་ཏེ་གང་ཅིའི་འགན་བཞེས་བཅས་ལུགས་
གཉིས་ཀྱི་སྒོ་ནས་ཞབས་ཏོག་རྒྱས་འདོན་མཛད། ཡོངས་འཛིན་གཤེགས་
རྗེས་ནས། རྗེ་འདི་པས་སྔོན་མུས་ལྟར་གྱི་དཔེ་མེད་ཀྱི་དབེན་རི་འགྲིམ་ཞིང་
སྒྲུབ་པ་ཁོ་ན་མཛད་དགོངས་ལས། གདན་ས་ཆེན་པོའི་གོ་སར་ཞུགས
བཞེད་མེད་འདུག་ཀྱང་། གོང་ས་ཡས་ཕྱིན་ནས། ཡོངས་འཛིན་དམ་པའི་

72
ཕྱག་ཆེན་སྔོན་འགྲོ་དང་དངོས་གཞིའི་སྐོར།
ལུགས་གཉིས་ཀྱི་སྒོ་ནས་
བླ་ཚབ་ཏུ་གལ་གྱིས་འཆུ་བའི་ལུང་གིས་བཀོད་པར་མཛད་པས་བཟློག་ཏུ་
མེད་པ་དང་། བསྟན་པའི་ལ་དོན་ལའང་དགོངས་ནས། བདེ་ཆེན་ཆོས་
འཁོར་དུ་རྒྱལ་ཚབ་ཀྱི་ཚུལ་དུ་བཞུགས་ནས།
འཕྲིན་ལས་ཀྱི་རྗེ་བསྐྱངས་ཤིང་། འདུས་སྡེའི་དབུ་འདོན་པར་མཛད་བཞིན་
པའི་རིང་ནས། མཆོག་སྤྲལ་འཁྲུངས་པའི་ངོས་འཛིན། སྤྱན་འདྲེན།
མངའ་གསོལ་སོགས་དང་། ཁྱད་པར་བཀའ་དམ་ཆོས་རིམ་པ་མཐའ་དག་
རྫོགས་པར་འབུལ་བར་མཛད་དོ། དེ་ནས་བདེ་ཆེན་ཆོས་འཁོར་དུ་བླ་མ་
གཉིས་པའི་ཚུལ་དུ་བཞུགས་མུས་ནས། དགུང་ལོ་དྲུག་ཅུ་རེ་ལྔ་པ་ཆུ་ལུག་
ལོའི་སྨིན་དྲུག་ཟླ་ནང་ནས་སྐུ་གྲིབ་ལྟ་བུའི་ཅུང་ཟད་མཉེལ་ཚུལ་གྱིས་དེ་ཀའི་
ཉ་ལ་མྱ་ངན་ལས་འདས་པར་གྱུར་ཏོ།།